b'\n_START_ARTICLE_\nA\xc5\xa1tragas\n_START_SECTION_\nIstorija\n_START_PARAGRAPH_\nKaimas buvo \xc4\xafsik\xc5\xabr\xc4\x99s 2 km nuo Sen\xc5\xb3j\xc5\xb3 Rum\xc5\xa1i\xc5\xa1ki\xc5\xb3 miestelio. Ties juo buvo pati garsiausia ir pavojingiausia Nemuno r\xc4\x97va \xe2\x80\x93 Velnio tiltas (1 km ilgio). Anot legend\xc5\xb3, jis buvo statomas Dvareli\xc5\xa1ki\xc5\xb3 dvaro bajoraitei._NEWLINE_Per XX a. \xc5\xbeem\xc4\x97s reform\xc4\x85 dabartini\xc5\xb3 Kauno mari\xc5\xb3 pakrant\xc4\x97je dauguma kaim\xc5\xb3 buvo i\xc5\xa1skirstyti vienkiemiais, ta\xc4\x8diau A\xc5\xa1tragas iki Antrojo pasaulinio karo liko vienintelis nei\xc5\xa1skirstytas kaimas de\xc5\xa1iniajame Nemuno krante._NEWLINE_A\xc5\xa1trag\xc5\xb3 gyventojai buvo i\xc5\xa1keldinti apie 1960 m., prad\xc4\x97jus statyti Kauno vandens j\xc4\x97gain\xc4\x99, d\xc4\x97l ko ir buvo u\xc5\xbesemtas visas kaimas.\n_START_SECTION_\nPavadinimo kilm\xc4\x97\n_START_PARAGRAPH_\nKaim\xc4\x85 pastat\xc4\x97 gudai sielininkai. Jie \xc4\x8dia sustodavo su sieliais nakvoti, nes bijodavo nakt\xc4\xaf per Velnio tilt\xc4\x85 plaukti. Tik su ryto saule leisdavosi \xc4\xaf pavojing\xc4\x85 ruo\xc5\xbe\xc4\x85. Sodybas v\xc4\x97liau pasistat\xc4\x97, savas \xc5\xa1eimas atsigabeno. Pirmasis gyventojas naujakurys buvo Navickis. O kaimas nuo \xc5\xbeod\xc5\xbei\xc5\xb3 ostryj rog sulietuvintai A\xc5\xa1tragu imtas vadinti.'